**ՀԻՄՆԱՎՈՐՈՒՄ**

**«ՇԱՐԺԱԿԱՆ ԳՈՒՅՔ ԱՄՐԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ**

**ՆԱԽԱԳԾԻ ԸՆԴՈՒՆՄԱՆ**

**1. Իրավական ակտի ընդունման անհրաժեշտությունը**

Որոշման նախագծի ընդունումը պայմանավորված է Հայաստանի Հանրապետություն ներմուծված և 2021 թվականի հոկտեմբերի 5-ին «Հրաժարում` հօգուտ պետության» մաքսային ընթացակարգով ձևակերպման հիմքով պետական սեփականություն հանդիսացող շարժական գույքը պետական մարմիններին ամրացնելու անհրաժեշտությամբ:

**2. Ընթացիկ իրավիճակը և խնդիրները**

Ամերիկահայ բարերարների կողմից «Հայաստան» համահայկական հիմնադրամին նվիրաբերված 10 միավոր կվադրոցիկլները և 4-ական լրակազմ կվադրոցիկլի թրթուրավոր համակարգներն ու կվադրոցիկլի թրթուրավոր համակարգի ամրակները (այսուհետ նաև՝ գույք) հիմնադրամի կողմից ներմուծվել են Հայաստանի Հանրապետություն և 2021 թվականի հոկտեմբերի 5-ին ձևակերպվել են «Հրաժարում` հօգուտ պետության» մաքսային ընթացակարգով, իսկ ՀՀ պաշտպանության նախարարության կողմից դրանք մաքսային սահմանում ընդունվել են և վերցվել են պահպանության: Գույքը նպատակային նշանակությամբ օգտագործելու նկատառումներից ելնելով, ինչպես նաև հաշվի առնելով Պաշտպանության, Արտակարգ իրավիճակների նախարարությությունների և Շրջակա միջավայրի նախարարարության Անտառային կոմիտեի գործունեությունը, նպատակահարմար է գտնվել 7 միավոր կվադրոցիկլները և 4-ական լրակազմերն ամրացնել ՀՀ պաշտպանության նախարարությանը, 1 միավոր կվադրոցիկլը՝ ՀՀ արտակարգ իրավիճակների նախարարությանը, իսկ 2 միավոր կվադրոցիկլները՝ ՀՀ շրջակա միջավայրի նախարարության Անտառային կոմիտեին:

**3. Կարգավորման նպատակը և բնույթը**

Որոշման նախագծի համաձայն Հայաստանի Հանրապետություն ներմուծված և «Հրաժարում` հօգուտ պետության» մաքսային ընթացակարգով ձևակերպված պետական սեփականություն հանդիսացող 10 միավոր կվադրոցիկլները և 4-ական լրակազմ կվադրոցիկլի թրթուրավոր համակարգներն ու կվադրոցիկլի թրթուրավոր համակարգի ամրակներն ամրացնել ՀՀ պաշտպանության և ՀՀ արտակագ իրավիճակների նախարարություններին ու ՀՀ շրջակա միջավայրի նախարարարության Անտառային կոմիտեին:

**4. Լրացուցիչ ֆինանսական միջոցների անհրաժեշտությունը և պետական** **բյուջեի եկամուտներում ու ծախսերում սպասվելիք փոփոխությունները**

Որոշման նախագծի ընդունումը 2021 թվականի պետական բյուջեում լրացուցիչ ֆինանսական միջոցների անհրաժեշտության և պետական բյուջեի եկամուտներում ու ծախսերում փոփոխությունների չի հանգեցնում:

 **5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

 Որոշման նախագիծը կապված չէ ռազմավարական կամ ոլորտային այլ փաստաթղթերի հետ: